ایشغال آلتینداکی اوردون چایی‌نین باتی ساحلینده ایسراییل عسگرلری‌نین آچدیغی آتش نتیجه‌سینده بیر فیلیسطین‌لی حیاتینی ایتیریب.
فیلیسطین ساغلیق ناظیرلیگیندن وئریلن یازیلی آچیقلامادا "ایشغالچی قوه‌لرین رام الله-ین قوزیی ینده‌کی سیلواد قصبه‌سی یاخینلیغیندا آچدیغی آتش نتیجه‌سینده بیر فیلیسطین‌لی شهید اولوب" دئییلیب.
فیلیسطین-ین وفا آژانسیندا آلان خبرده "سیلواد قصبه‌سی‌نین باتی گیریشینده ایسراییل عسگرلری طرفیندن حقیقی گولله‌لرله یارا‌لانان 45 یاش‌لی فیلیسطین‌لی آپاریلدیغی خسته‌خانادا حیاتینی ایتیریب" ایفاده‌لری یئر آلیب.
ایسراییلین "کانال 12" کانا‌لی ایسه "بیچاق‌لی هوجوما جهد ائدن بیر فیلیسطین‌لی‌نین ایسراییل اوردوسوندا هئچ بیر ایتکییه سبب اولما‌دان ضررسیزلشدیریلدیگینی" قئید ائدیب.
ایسراییل رسمی‌لری حادثه ایله باغلی هله‌لیک آچیقلاما وئرمه‌ییب.
ایسراییل قوه‌لری بیت لحم شهرینده‌کی قاچقین‌لار دوشرگه‌سینه باسقین زامانی بیری اوشاق اولماقلا 3 فیلیسطینلینی یارالاییب.
فیلیسطین ساغلیق ناظیرلیگیندن وئریلن یازی‌لی آچیقلامایا گؤره، باسقین زامانی ایسراییل عسگرلری‌نین آچدیغی آتش نتیجه‌سینده 14 یاش‌لی فیلیسطین‌لی اوشاغین باشین‌دان یارالاندیغی و وضعیتی‌نین آغیر اولدوغو بیلدیریلیب.
ایسراییل اوردوسو باسقین‌لارلا باغلی هله‌لیک آچیقلاما وئرمه‌ییب.
ایشغال آلتینداکی اوردون چایی‌نین باتی ساحلی و دوغو قودسه تئز-تئز باسقین ائدن ایسراییل قوه‌لری موختلیف اتهام‌لارلا فیلیسطین‌لی‌لری حبس ائدیر.
فیلیسطین ساغلیق ناظیرلیگی‌نین معلوماتینا گؤره، ایلین اولیندن ایسراییل عسگرلری طرفیندن اؤلدورولن فییلطتین‌لی‌لرین سایی 3-و اوشاق اولماقلا 13 نفره چاتیب.
